Ibrahim Maglajlić
<s>Hfz.</s><s>Ibrahim ef.</s><s>Maglajlić (Banja Luka, 25. aprila 1861. – Sarajevo, 16. septembra 1936.), bošnjački je teolog, peti po redu reis-ul-ulema u periodu Kraljevstva Jugoslavije i prvi predsjednik Jugoslavenske muslimanske organizacije (JMO).</s>

<s>Biografija 
Ibrahim Maglajilić je rođen 1861. godine u Banjoj Luci, gdje je završio osnovno školovanje, te banjalučku medresu pred uglednim muderisom Smail ef.</s><s>Skopljakom.</s><s>Prilikom austrougarske okupacije Bosne i Hercegovine, priključio se snagama otpora, zbog čega je interniran u mjesto Olomouc, u današnjoj Češkoj.</s><s>Po povratku iz zatočeništva odlazi u Istanbul na studije, a u Bosnu i Hercegovinu se vraća 1887. godine, kada biva postavljen za upravitelja Fevzije medrese u Banjoj Luci, a 1898. i za upravitelja ruždije.</s><s>Na tom mjestu ostaje do 1914. godine, kada je postavljen za muftiju tuzlanskog.</s><s>U Tuzli je dočekao kraj rata i formiranje Kraljevstva Srba, Hrvata i Slovenaca.</s><s>Sa viđenijim Bošnjacima osnovao je 1919. političku stranku, Jugoslavensku muslimansku organizaciju, i bio njen prvi predsjednik.</s><s>Na izborima za Ustavotvornu skupštinu 1920. izabran je za narodnog poslanika.</s><s>Nakon rascjepa u stranci, osniva novu političku organizaciju, ali ne osvaja nijedan politički mandat.</s><s>Godine 1925. premješten je za muftiju banjalučkog, a 1929. je otišao u penziju.</s>

<s>Za reis-ul-ulemu Islamske vjerske zajednice Kraljevine Jugoslavije postavljen je 12. juna 1930. godine.</s><s>Kako je Atatürk u Turskoj ukinuo halifat i ured šejh-ul-islama Mešihat, više nije postojala institucija koja bi reis-ul-ulemi dodijelila menšuru, pa je osnovano posebno tijelo (Savjet za menšuru) sastavljeno od članova oba Ulema medžlisa (sarajevski i skopski), delegata Vakufsko-mearifskih vijeća i članova Vrhovnih šerijatskih sudova.</s><s>Svečano ustoličenje obavljeno je u Bajrakli džamiji u Beogradu 31. oktobra 1930. godine, kada je Vrhovno islamsko starješinstvo i sjedište reis-ul-uleme preneseno iz Sarajeva u Beograd.</s><s>Penzionisan je 14. marta 1936. godine kada je došlo do promjene režima i kada je Vrhovno islamsko starješinstvo i sjedište reis-ul-uleme vraćeno u Sarajevo.</s><s>Umro je nekoliko mjeseci kasnije, 16. septembra 1936. godine.</s>

<s>U Banjoj Luci je njegovim imenom nazvana medresa.</s>

<s>Priznanja 
 Orden Svetog Save III. stupnja 
 Orden Bijelog orla V. stupnja 
 Orden Jugoslavenske krune I. reda</s>

<s>Reference</s>

<s>Spoljašnje veze 
 Ibrahim ef.</s><s>Maglajlić – prvi predsjednik Jugoslovenske muslimanske organizacije</s>

<s>Reis-ul-uleme
Biografije, Banja Luka</s>

